|  |  |
| --- | --- |
| Bilag 6.1. Indstilling til proces og form for årets fokus 2025-26 | Mødedato: 4.12.2024 |
| **Punkt: 6.**  | **Årets fokus 2025-26**  |
| Ansvarlige i bestyrelsen: | Torsten og Camilla | Ansvarlige i sekretariatet: | Nicolai, Jeef |
| Beslutning: | Bestyrelsen godkender følgende format for årets fokus 2025-26: En fyldestgørende beskrivelse af årets fokus, der beskriver årets fokus samt begrundelse for dette valg kombineret med en én-sides sektion i Årsrapport 2024 dedikeret til en kort opsummering af fokus områderne (læs mere under baggrund). Bestyrelsen godkender følgende proces for færdiggørelse af årets fokus 2025-26:* **4. december 2024**: Bestyrelsen kommer med input til indhold i årets fokus 2025-26
* **Dec-Jan**: Sekretariatet skriver på baggrund af bestyrelsens input forslag til årets fokus
* **31. januar:** Bestyrelsen godkender årets fokus
* **26. april:** Generalforsamling beslutning
 |
| Baggrund | CISUs 2022-25 strategi blev vedtaget på generalforsamlingen 2022, og er det strategiske grundlag for CISU i de kommende år. Som en del af strategien blev det besluttet, at der hvert år af generalforsamlingen skal vælges et årligt fokus. Ifølge CISUs vedtægter skal generalforsamlingen hvert år have ’Drøftelse af fremtidig virksomhed’ under punkt fire. Her drøftes den strategiske retning for CISU og rammen for bestyrelsens arbejde hvert år. Til dette punkt på dagsorden vil bestyrelsen stille forslag til årets fokus.Som tillæg til den narrative beskrivelse, som generalforsamlingen skal godkende, vil CISUS Årsrapport 2024 inkludere en én-sides sektion dedikeret til årets fokus. Sektionen skal tydeligt præsentere CISUs overordnede arbejdsområder og strategiske retning for året. Sektionen skal vise, at CISUs forholder sig til tendenser omkring os og arbejder med konkrete tiltag i det kommende år, der skal styrke medlemmernes og civilsamfundets position. Det understreges i sektionen med en disclaimer, at det endelige fokus besluttes på generalforsamlingen. |
| Budgetmæssige konsekvenser: | Ingen |
| Bilag: |  |